**Mutsu** (jap. むつ市, *Mutsu-shi*) on Japanin kaupunki Honshūn saarella Tōhokun alueella Aomorin prefektuurissa. Se sijaitsee Shimokitan niemimaalla prefektuurin ja koko Honshūn saaren koillisnurkassa. Pohjoisessa kaupunki rajautuu Tyynenmeren Tsugarunsalmeen, etelässä Mutsunlahteen. Kaupungin keskiosassa kohoavat Osorezanvuoret. Mutsussa on 56 103 asukasta (marraskuussa 2020) ja sen pinta-ala on 864,16 neliökilometriä.

Mutsun kaupunki perustettiin nimellä *Ōminato-Tanabu* vuonna 1959, kun Ōminaton ja Tanabun maaseutukaupungit liitettiin yhteen. Kaupunki vaihtoi nimensä Mutsuksi jo seuraavana vuonna. Kaupungin keskusta sijaitsee Tanabussa, joka kehittyi Edo-kaudella 1600–1800-luvuilla Moriokan daimiokunnan paikallisena hallintokeskuksena. Ōminatossa oli satama, josta vietiin etenkin puutavaraa. 1900-luvun alussa sinne rakennettiin laivastotukikohta, jota nykyisin käyttää Japanin itsepuolustusmerivoimat. Tärkeitä elinkeinoja alueella ovat esimerkiksi metsätalous, karjankasvatus, kalmarien kalastus ja kampasimpukoiden (*Mizuhopecten yessoensis*) vesiviljely. Vuonna 2005 kaupunki laajeni huomattavasti, kun siihen yhdistettiin Kawauchin ja Ōhatan maaseutukaupungit sekä Wakinosawan kyläkunta.

Mutsussa kohoava Osorevuori temppeleineen, joka tunnetaan yhtenä "Japanin kolmesta pyhästä paikasta", houkuttelee kaupunkiin lukuisia pyhiinvaeltajia etenkin heinäkuisin järjestettävän festivaalin aikaan. Kaupungin rakennettuun kulttuuriperintöön kuuluu myös Jōnen-jin buddhalainen temppeli. Kaupungissa toimii useita kuumia lähteitä (*onsen*), kuten Yagen-onsen ja Yunokawa-onsen. Osa kaupungin alueesta kuuluu Shimokitan niemimaan puolikansallispuistoon. Mutsua palvee JR Higashi-Nihonin Ōminato-linja.

Kuvia
-----

* Mutsun kaupungin tapahtumakeskusMutsun kaupungin tapahtumakeskus
* Sanzujoen silta, UsorijärviSanzujoen silta, Usorijärvi
* Mutsun katukuvaaMutsun katukuvaa
* Ōminaton rautatieasemaŌminaton rautatieasema

Lähteet
-------

1. 1 2 3 4 5  ブリタニカ国際大百科事典 小項目事典: むつ市 Kotobank. Viitattu 26.11.2020.
2. 1 2  人の動き 令和2年11月1日現在(前月比) Mutsu City. Viitattu 26.11.2020.
3. 1 2 3  12 春夏秋冬、市の概要、市の花・木・鳥、むつ市民歌【P35-36】 Mutsu City.  Arkistoitu 18.1.2021. Viitattu 26.11.2020.
4. 1 2  位置・地勢・気候 Mutsu City.  Arkistoitu 27.10.2020. Viitattu 26.11.2020.
5. 1 2 3  日本大百科全書: むつ（市） Kotobank. Viitattu 26.11.2020.

Aiheesta muualla
----------------

* Kuvia tai muita tiedostoja aiheesta **Mutsu** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Aomorin prefektuuri |
| --- |
|  |
| Kaupungit | 
* Aomori (pääkaupunki)
* Goshogawara
* Hachinohe
* Hirakawa
* Hirosaki
* Kuroishi
* Misawa
* Mutsu
* Towada
* Tsugaru

 |  |
|  |
| Kunnatpiirikunnittain | **Higashi-Tsugarun piirikunta** (Hiranai · Imabetsu · Sotogahama · Yomogita) · **Kamikitan piirikunta** (Noheji · Oirase · Rokkasho · Rokunohe · Shichinohe · Tōhoku · Yokohama) · **Kita-Tsugarun piirikunta** (Itayanagi · Nakadomari · Tsuruta) · **Minami-Tsugarun piirikunta** (Fujisaki · Inakadate · Ōwani) · **Naka-Tsugarun piirikunta** (Nishi-Meya) · **Nishi-Tsugarun piirikunta** (Ajigasawa · Fukaura) · **Sannohen piirikunta** (Gonohe · Hashikami · Nanbu · Sannohe · Shingō · Takko) · **Shimokitan piirikunta** (Higashidōri · Kazamaura · Ōma · Sai) |

 |